அந்துவானுக்கு பேச்சு அவ்வப்போது திக்கும். வார்த்தை வாயில் சிக்கிக் கொள்ளும்போது அவனுடைய குரல் ஏகப்பட்ட டெசிபல் உயர்ந்து விடுவது வாடிக்கை. திரும்பத் திரும்ப உச்சரிக்கப்படும் அந்த வார்த்தை மட்டும் வெளியே வந்தால் போதும். அடுத்த ஐந்து நிமிடம் கவலை இல்லை. இப்படி ஒரு கொசுக்கடி பிரச்சனை இருந்தாலும், சட்டை செய்யாது புகுந்து புறப்பட்டு பட்டையைக் கிளப்ப அஞ்ச மாட்டான் அந்துவான்